b'\n_START_ARTICLE_\nGio Gonzalez\n_START_SECTION_\nOtro\xc5\xa1tvo\n_START_PARAGRAPH_\nGonz\xc3\xa1lez je v doma\xc4\x8dem kraju obiskoval lokalno srednjo \xc5\xa1olo, kjer so v njegovih prvih treh letih nastopanja osvojili dve prvenstvi zvezne dr\xc5\xbeave in nato skorajda \xc5\xa1e tretjega. Po slednjem se je leta 2004 prepisal na \xc5\xa1olo Monsignor Edward Pace High School.\n_START_SECTION_\nPoklicna kariera\n_START_PARAGRAPH_\nIzbran je bil s skupno 38. naborom v prvem nadomestnem krogu nabora lige MLB leta 2004 s strani ekipe Chicago White Sox._NEWLINE_Leta 2005 je bil poslan k ekipi Philadelphia Phillies skupaj s soigralcema Aaronom Rowandom in Danielom Haigwoodom za mo\xc4\x8dnega odbijalca Jima Thomeja. Med njegovim obdobjem z ekipo ga je Baseball America ocenila kot drugega najbolj\xc5\xa1ega mladega igralca v klubu, za Coleom Hamelsom._NEWLINE_V decembru 2006 se je vrnil k ekipi iz Chicaga. Skupaj z Gavinom Floydom je bil zamenjan za Freddyja Garcio. Gonz\xc3\xa1lez je vodil vse ni\xc5\xbeje podru\xc5\xbenice z 185 izlo\xc4\x8ditvami z udarci v 150-ih menjavah v letu 2007.\n_START_SECTION_\nOakland Athletics\n_START_PARAGRAPH_\n3. januarja 2008 ga je ekipa iz Chicaga skupaj z mladima igralcema Ryana Sweeneya in Fautina De Los Santosa v zameno za igralca zunanjega polja Nicka Swisherja k ekipi Oakland Athletics. V \xc4\x8dasu menjave je bil ocenjen kot najbolj\xc5\xa1i mladi igralec organizacije White Sox._NEWLINE_Gonz\xc3\xa1lez je bil v ligo MLB vpoklican 5. avgusta leta 2008, prvi\xc4\x8d pa je nastopil \xc5\xbee naslednji dan._NEWLINE_Po spomladnem uigravanju leta 2009 se je vrnil v podru\xc5\xbenico Triple-A v Sacramentu._NEWLINE_Gonzalez je sezono 2009-10 za\xc4\x8del z dobrim nastopom proti ekipi Los Angeles Angels of Anaheim. Dovolil je dva teka in 6 udarcev v polje, v zmagi svoje ekipe z 10:4 pa je zbral \xc5\xa1e 6 izlo\xc4\x8ditev z udarci in dovolil prost prehod na bazo._NEWLINE_Gonz\xc3\xa1lez je bil v sezoni 2010-11 izbran kot \xc4\x8dlan ekipe vseh zvezd Ameri\xc5\xa1ke lige. Na tekmi v Phoenixu je bil vpoklican v spodnjem delu osme menjave in z izlo\xc4\x8ditvijo z udarci izlo\xc4\x8dil edinega odbijalca, s katerim se je soo\xc4\x8dil-Jaya Brucea. Na zadnji dan sezone je v odli\xc4\x8dnem nastopu proti ekipi Seattle Mariners v osmih menjavah zbral kar 11 izlo\xc4\x8ditev z udarci ter ni dovolil teka, kar mu je omogo\xc4\x8dilo dose\xc5\xbeek kariere- 16 zmag v eni sezoni.\n_START_SECTION_\nWashington Nationals\n_START_PARAGRAPH_\n23. decembra 2011 je bil skupaj Robertom Gilliamom udele\xc5\xbeen v menjavi igralcev, ki ju je poslala k ekipi Washington Nationals v zameno za mlade igralce Brada Peacocka, Toma Milonea, Dereka Norrisa in A. J. Colea. Gonz\xc3\xa1lez je v postavi za\xc4\x8detnih metalcev ekipe na drugem mestu, za Stephenom Strasburgom._NEWLINE_15. januarja 2012 je z ekipo podpisal 5-letno podalj\xc5\xa1anje pogodbe, ki mu bo skozi leto 2016 prineslo 42 milijonov ameri\xc5\xa1kih dolarjev. Pogodba vklju\xc4\x8duje mo\xc5\xbenosti ekipe za podalj\xc5\xa1anje v letih 2017 in 2018._NEWLINE_Gonz\xc3\xa1lez je postal prvi metalec po letu 1918, ki mu je uspelo v treh zaporednih nastopih zabele\xc5\xbeiti 6 menjav brez dovoljenega teka in ve\xc4\x8d kot dveh udarcev v polje. Gonz\xc3\xa1lez je postavil rekord ekipe iz Washington z nizom 25 zaporednih menjav brez dovoljenega teka, ki se je kon\xc4\x8dal 29. aprila 2012.\n_START_SECTION_\nIgralski profil\n_START_PARAGRAPH_\nGonz\xc3\xa1lez se poslu\xc5\xbeuje hitre \xc5\xbeoge, ki jo me\xc4\x8de med hitrostmi 148-154 kilometrov na uro, dvo\xc5\xa1ivne hitre \xc5\xbeoge, spremenljivca in oblinarke, ki jo me\xc4\x8de "od desetih do \xc5\xa1tirih" in je znana kot ena najbolj\xc5\xa1ih v igri. Je levi\xc4\x8dar in nosi \xc5\xa1tevilko 47.'